wickkiey/tamil-wikipedia-chunked huggingface dataset:
# திரு ஆட்சிப்பீடம்

**திரு ஆட்சிப்பீடம்** அல்லது **திருப்பீடம்** என்பது உரோமையில் உள்ள கத்தோலிக்க திருத்தந்தையின் ஆட்சிப்பீடத்தின் எல்லையினைக் குறிக்கும். இது உலகளாவிய கத்தோலிக்க திருச்சபையின் தலைமையகமாகவும், பிற ஆட்சிப்பீடங்களில் முதன்மையானதாகவும் கருதப்படுகின்றது. திருத்தூதர் பேதுரு உரோமையில் மறைபணியாற்ற வந்தபோது இதனை நிருவினார் என நம்பப்படுகின்றது.  
திரு ஆட்சிப்பீடம் ஒரு இறைமையுள்ள நாட்டுக்கு ஒப்பானதாகக்கருதப்படுகின்றது. இதற்கு உரோமைச் செயலகம் என்னும் மைய்ய அரசும் அதன் அரசுத் தலைவராக கர்தினால் செயலரும் உள்ளனர். பிறநாடுகளோடு இது பண்ணுறவாண்மை கோண்டுள்ளது. இதன் அரசு சார் எல்லைகள் வத்திக்கான் நகரின் எல்லைகள் ஆகும்.  
பொதுவாகப் பலராலும் வத்திக்கான் நகரும், திரு ஆட்சிப்பீடமும் ஒன்றாகவே தவறாகக் கருதப்படாலும், இவை இரண்டும் வேவ்வேறானவையாகும். 1929இல் ஏற்றுக்கொள்ளப்பட்ட இலாத்தரன் உடன்படிக்கையினால் வத்திக்கான் நகர் உருவானது. ஆனால் திரு ஆட்சிப்பீடம் பழங்காலமுதலே உள்ளது. மேலும் வெளிநாடுகளுக்கான திருத்தந்தையின் தூதர்கள் திரு ஆட்சிப்பீடத்தின் தூதர்களே அன்றி, வத்திக்கான் அரசின் தூதர்கள் அல்ல. ஐநா போன்ற பண்நாட்டு அவைகள் வத்திக்கான் நகருக்கு பதிலாக திரு ஆட்சிப்பீடத்துடனேயே வெளியுறவு கொள்கைகளையும் ஒப்பந்தங்களையும் மேற்கொள்கின்றன.
# தனித் திருச்சபை

**தனித் திருச்சபை** (; ) என்பது திருச்சபைச் சட்டத் தொகுப்பின்படி ஆயர் அல்லது அவருக்கு இணையான அதிகாரி ஒருவரால் வழிநடத்தப்படும் திருச்சபை சமூகத்தைக்குறிக்கும். கத்தோலிக்கத் திருச்சபையானது தனித்திருச்சபைகளின் கூட்டமைப்பாக உள்ளது;  
இருவகையான தனித் திருச்சபைகள் உள்ளன:
- **தள திருச்சபைகள்**. மறைமாவட்டம் என்பது இவ்வக்கை திருச்சபைகளில் மிகவும் அறியப்பட்டதாகும். இதனோடு எல்லை சார்ந்த மேல்நர் மறை ஆட்சிவட்டம், எல்லை சார்ந்த ஆதீனம், திருத்தூதரக மறை ஆட்சி வட்டம், திருத்தூதரக ஆளுகை வட்டம் மற்றும் நிரந்தரமாக நிறுவப்பட்ட திருத்தூதரக நிர்வாகம் ஆகியவையும் இவற்றில் அடங்கும்.
- **தன்னாட்சி அதிகாரமுடைய தனித் திருச்சபைகள்**: இவை ஒரு குறிப்பிட்ட வழிபாட்டுமுறை, இறையியல் மற்றும் சட்டம் சார் மரபு ஆகியவற்றை தம்முள் ஒத்து இருக்கும் திருச்சபைகளைக்குறிக்கும். இவற்றை வெறுமனே வழிபாட்டுமுறை எனவும் அழைப்பர். இவற்றுல் மிகப்பெரிய திருச்சபை, இலத்தீன் வழிபாட்டுமுறை திருச்சபையாகும்.பிற திருச்சபைகள் கூட்டாக கத்தோலிக்க கீழைத்திருச்சபைகள் என அழைக்கப்படுகின்றன.
# முதலாம் புலிகேசி

**முதலாம் புலிகேசி** (Pulakesi I பொ.ஊ. 543–566) என்பவன் சாளுக்கிய மரபின் ஒரு அரசனவான். இவனுக்குப் பின்னர் இவன் மரபினர் மேற்கு தக்காணம் முழுவதும் உள்ளடக்கியிருந்த ஒரு பேரரசை ஆட்சி செய்தனர். மற்றும் அவருடைய மரபினர் கர்நாடகம் மற்றும் ஆந்திரப் பிரதேசத்தின் பெரும்பகுதியையும் ஆண்டனர். புலிகேசி கதம்பர் மரபினரை வெற்றிகொண்டு சாளுக்கியப் பேரரசை நிறுவினான். இவனுக்கு சத்யாச்சரியன், வல்லபன், தர்மமகாராஜன் போன்ற பட்டங்கள் இருந்தன.
# முதலாம் புலிகேசி

## புலிகேசிக்கு முன்

சாளுக்கியப் பதிவுகளில் இந்த மரபின் இரண்டு ஆரம்ப தலைவர்கள், ஜெயசிம்ம வல்லபன் (500-520) மற்றும் அவரது மகன், ரங்கரங்கன் (பொ.ஊ. 520-540) ஆகியோர் பற்றிக் குறிப்பிடப்பட்டுள்ளது. அவர்கள் கதம்பர்கள் கீழ் சிற்றரசர்களாக இருந்திருக்க வேண்டும், ஆனால் இவர்கள் பற்றி கொஞ்சம்தான் தெரியவருகிறது.
# முதலாம் புலிகேசி

## சாளுக்கியப் பேரரசின் தோற்றம்

முதலாம் புலிகேசி ரங்கரங்கனின் மகன் ஆவான். இவன் காலத்தில்தான் சாளுக்கிய மரபினர் சுயாட்சி பெற்றனர். சாளுக்கியப் பேரரசின் உண்மையான நிறுவனர் என்ற புகழைப் பெற்றான். இவன் வெற்றிகரமாக கதம்பர்களின் அதிகாரத்தை மீறித் தன்னாட்சி பெற்றான். இவன் வாதபியைத் (பாதமி) தனது தலைநகராக ஆக்கிக்கொண்டான் அங்கு ஒரு வலுவான மலைக் கோட்டை கட்டிக்கொண்டான். இந்தப் புதிய கோட்டை ஆறுகள் மற்றும் செங்குத்தான மலைகளால் சூழப்பட்டிருந்தது.  
புலிகேசியால் அசுவமேத யாகம், இரண்யகர்பன், அக்னிஸ்தமா, வாஜ்பேயி, பவுஷ்யுவர்ணா, பவுண்டரிகா போன்ற வேள்விகள் செய்யப்பட்டதாக, சக 565 (பொ.ஊ. 543), .55 ஆண்டைய தனது வாதாபியின் தலைமைக் கல்வெட்டு மூலம் வழங்கப்படுகிறது அறியப்படுகிறது.
# முதலாம் புலிகேசி

## பேரரசின் பரப்பு

முதலாம் புலிகேசி காலத்தில் சாளுக்கிய அரசு உடனடியாகப் பெரிதளவில் விரிவாக்கம் பெறவில்லை. எனினும் அவரது வெற்றிகளால் பேரரசின் எல்லை ஓரளவுக்கு விரிவு கண்டது. மேற்குக் கடற்கரையைத் தன் கட்டுப்பாட்டில் கொண்டுவந்ததனால் அரபிக் கடலின் வணிகத் தடங்களால் ஆதாயம் கிடைத்தது.
# ரிசபநாதர்

அருங்காட்சியகத்தில் ரிசபதேவரின் சிலை]]
**ரிசபநாதர்** அல்லது **ரிசபதேவர்** அல்லது **ஆதிநாதர்** (Rishabha or Adinatha) சமண சமயத்தை நிறுவியர். 24 சமண சமய தீர்த்தாங்கரர்களில் முதலாமவர். 'தீர்த்தங்கரர்’ என்பதற்குத் ‘தம் ஆன்மாவைப் பிறவிக்கடலிலிருந்து கரையேற்றிக் கொண்டவர்’ என்பது பொருள். இச்வாகு அரச குலத்தில் கோசல நாட்டு மன்னர் நபிராஜா–மருதேவி தம்பதியர்க்கு அயோத்தில் பிறந்தவர். கோசல நாட்டின் ரிஷபர் என்றும் அழைக்கப்பட்டவர். ரிஷபதேவரின் மூத்த மகன் **பரதன்** பெயரில், இந்தியா நாட்டை **பாரதவர்சம்** என்றும் **பரத கண்டம்** என்று அறியப்பட்டது..
# ரிசபநாதர்

## பண்டைய வரலாறு

ரிஷபதேவருக்கு சுனந்தா மற்றும் சுமங்களா என இரண்டு மனைவிகள். சுனந்தாவிற்கு பாகுபலி மற்றும் சுந்தரி என இரண்டு மக்கள் பிறந்தனர். சுமங்களாவிற்கு பரதன் மற்றும் பிராமி என்ற இரண்டு மக்கள் பிறந்தனர். இதில் பரதன் ரிஷபதேவரின் மூத்த மகன்.  
கோசல நாட்டின் அயோத்தியைத் தலைநகராகக் கொண்ட வடபகுதியை பரதனுக்கும், போதானப்பூர் நகரை தலைநகராகக் கொண்ட தென் பகுதியை பாகுபலிக்கும் பங்கிட்டு வழங்கிய ரிஷபதேவர் பின் துறவறம் பூண்டு, இமயமலை நோக்கி பயணமானார். கையிலை எனப்படும் அஷ்டபாத மலையை கடக்கையில், இறைவன் , **சமவசராணம்** (samavasarana) எனப்படும் தெய்வீகத்தைப் பரப்பும் கூடத்தை ரிஷபதேவருக்கு அமைத்துக் கொடுத்தார். தனது 84வது அகவையில் கையிலை மலையில் வீடுபேறு அடைந்தார். அவரது உபதேசங்கள் அடங்கிய நூலின் தொகுப்பிற்கு பூர்வ வேதம் என்பர்.  
பிற்காலத்தில் பரதன் இந்திய நாட்டின் பேரரசனாகி மறைந்தபின் இந்தியா *பாரத வர்சம்* என்றும் *பரதகண்டம்* என்றும் அழைக்கப்படலாயிற்று.  
பாகுபலி துறவறம் பூண்டு சமண சமயத்தை தென்னிந்தியாவில் பரப்பி வந்தார். பின்னாட்களில் பாகுபலிக்கு சரவணபெலகுளா என்ற ஊரில் மாபெரும் உருவச்சிலை அமைக்கப்பட்டது.
# பாண்டியன் அதிவேக விரைவு வண்டி

**பாண்டியன் அதிவேக விரைவுத் தொடருந்து**, இந்திய இரயில்வேயின் ஒரு மண்டலமான தெற்கு இரயில்வேயால் மதுரை சந்திப்பு மற்றும் சென்னை எழும்பூர் இடையே திருச்சிராப்பள்ளி சந்திப்பு வழியாக இயக்கப்படும் ஒரு அதிவேக விரைவு வண்டி ஆகும் (மறுதலையாகவும்).
# பாண்டியன் அதிவேக விரைவு வண்டி

## அறிமுகம்

- மதுரையை ஆண்ட மாமன்னர் *பாண்டியர்* பெயரால் இத்தொடருந்து அழைக்கப்படுகிறது.
- இந்த இரயில் சென்னை எழும்பூர் முதல் செங்கல்பட்டு, விழுப்புரம், விருத்தாசலம், அரியலூர், திருச்சி மற்றும் திண்டுக்கல் சந்திப்பு வழியாக மதுரை சந்திப்பு வரை முதலிய நகரங்கள் வழியே 493 கி.மீ. பயணிக்கிறது. இதன் அதிகபட்ச வேகம் 120 கி.மீ/மணி. இது தெற்கு இரயில்வேயின் குறிப்பிடத்தக்க வண்டிகளுள் ஒன்றாகும். இது ராக்போர்ட் (மலைக்கோட்டை) அதிவிரைவு வண்டி மற்றும் சோழன் அதிவேக விரைவு வண்டிகளுடன் பெட்டிகளைப் பகிர்ந்து கொள்கிறது. இத் தொடருந்து மதுரை பணிமனையில் பராமரிக்கப்படுகிறது.
# பாண்டியன் அதிவேக விரைவு வண்டி

## கால அட்டவணை

வண்டி எண் 12637 சென்னை எழும்பூரிலிருந்து 21.40 மணிக்குப் புறப்பட்டு மதுரை சந்திப்பை 05.25 மணிக்கு அடைகிறது. மறுமார்க்கமாக வண்டி எண் 12638 மதுரை சந்திப்பிலிருந்து 21.35 மணிக்கு புறப்பட்டு சென்னை எழும்பூரை 05.15 மணிக்கு அடைகிறது.  
| நிலையம் | நிலைய குறியீடு | வருகை | புறப்பாடு | நாள் |
| --- | --- | --- | --- | --- |
| **சென்னை எழும்பூர்** | MS | - | 21:40 |  |
| தாம்பரம் | TBM | 22:08 | 22:10 |  |
| செங்கல்பட்டு சந்திப்பு | CGL | 22:38 | 22:40 |  |
| விழுப்புரம் சந்திப்பு | VM | 00:05 | 00:10 |  |
| விருத்தாச்சலம் சந்திப்பு | VRI | 00:50 | 00:52 |  |
| **திருச்சிராப்பள்ளி சந்திப்பு(திருச்சி)** | TPJ | 02:45 | 02:50 |  |
| திண்டுக்கல் சந்திப்பு | DG | 03:52 | 03:55 |  |
| அம்பாத்துரை | ABI | 04:06 | 04:07 |  |
| கொடைக்கானல் ரோடு | KQN | 04:16 | 04:17 |  |
| **மதுரை சந்திப்பு** | SCT | 05:25 |  |  |
| <span>12662 ~ மதுரை சந்திப்பு → சென்னை எழும்பூர் பாண்டியன் அதிவேக விரைவு வண்டி</span> |  |  |  |  |
| **மதுரை சந்திப்பு** | MDU | - | 21:35 |  |
| கொடைக்கானல் ரோடு | KQN | 21:58 | 22:00 |  |
| அம்பாத்துரை | ABI | 22:14 | 22:15 |  |
| திண்டுக்கல் சந்திப்பு | DG | 22:27 | 22:30 |  |
| மணப்பாறை | MPA | 23:09 | 23:10 |  |
| **திருச்சிராப்பள்ளி சந்திப்பு(திருச்சி)** | TPJ | 23:35 | 23:40 |  |
| விருத்தாச்சலம் சந்திப்பு | VRI | 01:20 | 01:22 |  |
| விழுப்புரம் சந்திப்பு | VM | 02:28 | 02:30 |  |
| செங்கல்பட்டு சந்திப்பு | CGL | 03:48 | 03:50 |  |
| தாம்பரம் | TBM | 04:18 | 04:20 |  |
| மாம்பலம் | MBM | 04:38 | 04:40 |  |
| **சென்னை எழும்பூர்** | MS | 05:15 | - | } |
# பாண்டியன் அதிவேக விரைவு வண்டி

## இரயில் பெட்டி அமைப்பு

இந்த வண்டியில் 22 பெட்டிகள் உள்ளன  
| <span>Loco</span> | <span>1</span> | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | <span>18</span> | <span>19</span> | <span>20</span> | <span>21</span> | <span>22</span> |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| EOG | GS | GS | GS | S7 | S6 | S5 | S4 | S3 | S2 | S1 | B6 | B5 | B4 | B3 | B2 | B1 | A3 | A2 | A1 | H1 | EOG |  |
# பாண்டியன் அதிவேக விரைவு வண்டி

## வண்டியின் வேகம்

இது தென்னக இரயில்வேயின் அதிவேக வண்டிகளுள் ஒன்றாகும். 6350HP திறன் கொண்ட அதிவேக மின்சார என்ஜின் கொண்டு இயக்கப்படும் இதன் சராசரி வேகம் 71 கி.மீ/மணி மற்றும் அதிகபட்ச வேகம் 130 கி.மீ/மணி
# 2015 இந்திய ஒன்றியத்தின் வரவு செலவுத் திட்டம்

நிதியமைச்சர் அருண் ஜெட்லி 2015- 2016ஆம் ஆண்டிற்கான வரவு செலவுத் திட்டத்தை பிப்ரவரி 28, 2015 அன்று தாக்கல் செய்தார்.
# 2015 இந்திய ஒன்றியத்தின் வரவு செலவுத் திட்டம்

## முக்கிய அம்சங்கள்

- 2015-16ஆம் ஆண்டிற்கான பற்றாக்குறை மொத்த உள்நாட்டு உற்பத்தியில் 3.9 % ஆக இருக்கும்.
- வளர்ச்சியானது மொத்த உள்நாட்டு உற்பத்தியில் 8-8.5% இருக்கும்.
- மார்ச்சு வரையான பணவீக்கம் 5% இருக்கும் என எதிர்பார்க்கப்படுகிறது.
- வருமான பற்றாக்குறை மொத்த உள்நாட்டு உற்பத்தியில் 2.8& இருக்கும்.
- வரியில்லாத வருமானம் ரூ2.21 டிரிலியன் ஆக இருக்கும்.
- நிறுவனங்களில் உள்ள அரசின் பங்குகளை குறைப்பதன் மூலம் 2015-16ஆம் ஆண்டில் அரசுக்கு ரூ 410 பில்லியன் வருமானம் வரும்.
- 2016-17ஆம் ஆண்டில் அரசு நிறுவன பங்குகளை குறைத்து ரூ 55,000 கோடி வருமானம் பெற இலக்கு நிர்ணயிக்கப்பட்டுள்ளது.
- பொதுத்துறை வங்கிகளின் நிருவாகத்தை மேம்படுத்த தன்னிச்சையான அதிகாரம் கொண்ட வங்கி ஆணையம் அமைக்கப்படும்.
- தற்போது 43 நாடுகளுக்கு மட்டும் உள்ள வந்ததும் பெறும் நுழைவாணை 150 நாடுகளுக்கு உயர்த்தப்படும்.
- ரூ 349.99 பில்லியன் கிராமப்புற வேலைவாய்ப்பு திட்டத்துக்கு ஒதுக்கப்படும்.
- சந்தையின் மொத்த கடன் வாங்கும் திறன் ரூ 6 திரிலியன் என கணிக்கப்பட்டுள்ளது.
- சந்தையின் நிகர கடன் வாங்கும் திறன் ரூ 4.56 திரிலியன் என கணிக்கப்பட்டுள்ளது.
- செல்வ வரி நீக்கப்படுகிறது.
- அதற்கு பதிலாக 2% மேல்வரி பெரும்பணக்காரர்களுக்கு விதிக்கப்படும்.
- நிறுவனங்களுக்கான வரி 30% என்பதிலிருந்து 25%மாக அடுத்த நான்கு ஆண்டுகளுக்குள் குறைக்கப்படும்.
- புதிய வரிகள் மூலம் நிகர தொகை ரூ 150.68 பில்லியன் கிடைக்கும் என கணிக்கப்பட்டுள்ளது.
- 22 பொருட்களுக்கு ஆயத்தீர்வு வரி குறைக்கப்படும்.
- காப்பீடு வரம்பை தாண்டிய 80 வயதுக்கு மேற்பட்டவர்களுக்கு மருத்துவ செலவுகளுக்கு ரூ 30.000 கழிவு உண்டு.
- மாற்றுத்திறனாளிகள் ரூ 25.000 வரை கழிவு பெறலாம்
- இரும்புக்கும் எ கிற்கும் மான இறக்குமதி வரி 10%லிருந் 15% ஆக உயர்த்தப்படுகிறது
- தேசிய உள்கட்டமைப்பு நிதி அமைக்கப்படும்
- சாலை, தொடருந்து, பாசனம் போன்ற உள்கட்டமைப்பு வசதிகளுக்காக வரி இல்லா கடன்பத்திரங்கள் அறிமுகப்படுத்தப்படும்
- 4,000 மெகா வாட் திறனுடைய 5 மின்திட்டங்கள் முன்மொழியப்படும்
- கூடங்குளத்தில் இரண்டாவது அலகு அணு மின் உலை செயல்படுத்தப்படும்
- திட்டமிட்ட செலவுகள் ரூ 4.65 திரிலியன் என எதிர்பார்க்கப்படுகிறது.
- திட்டமிடாச் செலவுகள் ரூ 13.12 திரிலியன் என கணிக்கப்பட்டுள்ளது.
- பாதுகாப்பு படைகளுக்கு ரூ 2.46 திரிலியன் ஒதுக்கப்படும்
- நலத்துறைக்கு ரூ 331.5 பில்லியன் ஒதுக்கப்படும்
- அரசுத்துறை வங்கிகளுக்கு ரூ 79.4 பில்லியன் முதலீடு செய்யப்படும்
- தங்கத்திற்கான இறக்குமதி வரி 10 % ஆக இருக்கும் இதில் மாற்றமில்லை
- இந்தியா தங்க நாணயங்களை வெளியிடும் இது தங்க இறக்குமதியை குறைக்கும்
- உணவுக்கான மானியம் ரூ 1.24 திரில்லியனாக கணிக்கப்பட்டுள்ளது
- உர மானியம் ரூ 729.69 பில்லியனாக கணிக்கப்பட்டுள்ளது.
- எரிபொருள் மானியம் ரூ 300 பில்லியனாக கணிக்கப்பட்டுள்ளது.
- சேவை வரி உயர்த்தப்பட்டுள்ளது
- சிகரெட், பீடி வரி உயர்த்தப்பட்டுள்ளது
- பைஞ்சுதையின் வரி உயர்த்தப்பட்டுள்ளது
- நெகிழி சாக்குகளின் வரி உயர்த்தப்பட்டுள்ளது.
# 2015 இந்திய ஒன்றியத்தின் வரவு செலவுத் திட்டம்

## பத்திரிகைகளின் விமர்சனங்கள்

- *Positive signals for business* - தி இந்து நாளிதழின் தலையங்கம் .
# மராட்டி மொழி நாள்

**மராட்டி மொழி நாள்** (மராட்டியில் मराठी राजभाषा दिवस, मराठी भाषा दिन | ஜாகாதிக் மராட்டி பாஷா திவஸ், மராட்டி பாஷா தின்), ஆண்டுதோறும் பிப்ரவரி 27-ஆம் நாளில் மகாராட்டிர மாநிலத்தில் அனுசரிக்கப்படுகிறது. மராட்டியக் கவிஞரும் எழுத்தாளருமான வி. வா. சிருவாதுகரின் பிறந்தநாள் அன்று கடைப்பிடிக்கப்படுகிறது. மகாராட்டிர அரசின் உத்தரவின் அடிப்படையில் அரசு அலுவலகங்களும், கல்விக்கூடங்களும், மராட்டி மொழியின் இலக்கிய வளத்தை எடுத்துரைக்கும் கட்டுரைப்போட்டிகளையும், கருத்தரங்கங்களையும் நடத்துமாறு உத்தரவிடப்பட்டுள்ளன.
# தமிழ் மென்பொருள் உருவாக்கும் மையம்

**தமிழ் மென்பொருள் உருவாக்கும் மையம்** (Tamil Software Incubation Centre) தமிழ் இணையக் கல்விக்கழகத்தில் தொடங்கப்பட்டுள்ளது. தமிழில் மென்பொருள்கள் உருவாக்கும் நோக்கத்துடன், தமிழ் இணையக் கல்விக்கழகத்தில், தமிழ் மென்பொருள் உருவாக்கும் மையத்திற்கு, தமிழ்நாடு அரசு ரூ. 45.00 லட்சம் நிதி வழங்கியுள்ளது. .
# தமிழ் மென்பொருள் உருவாக்கும் மையம்

## பயனர்கள் மற்றும் சேவைக் கட்டணம்

தமிழில் மென்பொருள் உருவாக்கும் எண்ணம் உடையவர்கள் மற்றும் கணினியில் இடவசதி தேவைப்படுகிறவர்கள். தனிநபர்களிடமிருந்து மாதம் ஒன்றுக்கு ரூ.4,000/-மும் மாணவர்களிடமிருந்து மாதம் ஒன்றுக்கு ரூ.1,000/-மும், சிறு மற்றும் குறு நிறுவனங்களிடமிருந்து ரூ 10,000/-மும் சேவைக் கட்டணம் வசூலிக்கப்படுகிறது.
# தமிழ் மென்பொருள் உருவாக்கும் மையம்

## காலம்

திட்டத்திற்கேற்ப ஆறுமாதம் முதல் ஒருவருடம் வரை.
# தமிழ் மென்பொருள் உருவாக்கும் மையம்

## தமிழ் மென்பொருள் உருவாக்கும் மையங்கள்

1. இந்திய தொழில்நுட்பக் கழகம் சென்னை
1. அண்ணா பல்கலைக்கழக உயிரி தொழில்நுட்பத்துறை, சென்னை
1. கொங்கு பொறியியல் கல்லூரி, திருப்பெருந்துறை
1. வேலூர் தொழில்நுட்ப பல்கலைக்கழகம்
# மாணிக்காபுரம்

**மாணிக்காபுரம்** தமிழ்நாட்டின் திருப்பூர் மாவட்டத்திலுள்ள பல்லடம் ஊராட்சி ஒன்றியத்தைச் சேர்ந்த ஒரு ஊராட்சியாகும். இக்கிராமம் தொன்மையான நதிக்கரை நாகரிகங்களில் ஒன்றான கொடுமணல் நாகரிகத்தைக் கொண்டிருக்கும் நொய்யல் ஆற்றங்கரையில் அமைந்துள்ளது.
# மாணிக்காபுரம்

## மாணிக்காபுரம் குளம்

நொய்யல் ஆற்றில், காசிபாளையம் தடுப்பணையில் இருந்து, ஆறு கிலோ மீட்டர் நீளமுள்ள அகலமான ஓடை வழியாக இக்குளத்துக்குத் தண்ணீர் வருகிறது. 120 ஏக்கர் பரப்பளவில் பெரிய குளமாக, இது உள்ளது. 8.9 மில்லியன் கன அடி நீர் தேங்கும் கொள்ளளவு கொண்டது; 6,000 ஏக்கர் நிலங்கள் பாசன வசதி பெறும்.
இக்குளத்துக்கு, நொய்யல் ஆற்றில் இருந்து தண்ணீர் பிரித்து அனுப்பும் தடுப்பணை, சாயக்கழிவு நீர் பிரச்னை காரணமாக, இரண்டு இடங்களில் உடைக்கப்பட்டது. இதனால், பல ஆண்டுகளாகக் குளத்துக்குத் தண்ணீர் வராமல் உள்ளது.
# பாலச்சந்திரன் என்றொரு பெயரும் எனக்கு உண்டு (நூல்)

**பாலச்சந்திரன் என்றொரு பெயரும் எனக்கு உண்டு** என்பது புலியூர் முருகேசன் எழுதிய தமிழ்ச் சிறுகதைகளின் ஒரு தொகுப்பு நூல் ஆகும். இந்த நூல் 2014 ஆம் ஆண்டு ஆம்பிரம் பதிப்பகத்தால் வெளியிடப்பட்டது.
# பாலச்சந்திரன் என்றொரு பெயரும் எனக்கு உண்டு (நூல்)

## எழுத்தாளர் தாக்கப்படல்

இந்த நூல் கொங்கு வேளாளர் சமூகத்தினரைத் தவறாக விவரித்து உள்ளதாக விமர்சனங்கள் முன்வைக்கப்பட்டன. இதனைத் தொடர்ந்து சிலர் இவரை வீட்டுக்குச் சென்று கடத்திச் சென்று, மரத்தில் கட்டி தாக்கியுள்ளதாகச் செய்திகள் வெளியாகி உள்ளன. இவரது நூல் தடை செய்யப்பட வேண்டும் என்றும், இவர் கைது செய்யப்பட வேண்டும் என்றும் தண்டிக்கப்பட வேண்டும் என்றும் கொங்குநாடு மக்கள் தேசிய கட்சி கோரிக்கை விடுத்துள்ளது.
}}
# புலியூர் முருகேசன்

**புலியூர் முருகேசன்** தமிழ்நாட்டின் திண்டுக்கல் மாவட்டத்தைச் சேர்ந்த தமிழ் எழுத்தாளர் ஆவார். இந்திய ஆயுள் காப்பீட்டுக் கழகத்தின் முகவராகப் பணியாற்றி வருகின்றார். பல சிறு புதினங்களை எழுதியுள்ளார். இவர் தற்போது கரூர் அண்மையில் உள்ள புலியூர் என்றவிடத்தில் குடும்பத்துடன் வாழ்ந்து வருகின்றார்.  
இவரது சிறுகதைகளின் தொகுப்பு 2014ஆம் ஆண்டு திசம்பரில் பாலச்சந்திரன் என்றொரு பெயரும் எனக்கு உண்டு என்ற பெயரில் வெளியாகி உள்ளது. இதிலுள்ள கதை ஒன்றில் திருநங்கையின் வாழ்க்கை வரலாற்றை ஒரு குறிப்பிட்ட சமுதாயத்தைச் சேர்ந்தவர்களை மையமாக வைத்துக்கொண்டு எழுதியுள்ளார். இதனால் இந்நூலைத் தடை செய்யவும் முருகேசன் மீது நடவடிக்கை எடுக்கப்படவும் கோரிக்கையும் போராட்டங்களும் எழுந்துள்ளன. இவ்வாறு பேச்சுரிமைகளில் குறுக்கிடுவதற்கு கருத்துரிமை பாதுகாப்புக் கூட்டியக்கம் என்ற கூட்டமைப்பு கண்டனம் தெரிவித்துள்ளது.
# தமிழ்நாட்டுக் கல்வி இயக்கம்

**தமிழ்நாட்டுக் கல்வி இயக்கம்** என்பது தமிழ்நாட்டில் அனைவருக்கும் சமமான தரமான கட்டணமற்ற தாய்மொழிக் கல்வியை வேண்டியும், தாய்மொழியில் கல்விகற்றோருக்கு அரசுப் பணிகளில் முன்னுரிமையை வேண்டியும், தாய்மொழி வழியிலான கல்வி உரிமைகளை வலியுறுத்தியும் முன்னெடுக்கப்படும் இயக்கம் ஆகும். இதன் ஒருங்கிணைப்பாளாராகப் பொழிலன் செயற்படுகிறார்.  
2015 இல் உலகத் தாய்மொழி நாளை முன்னிட்டு தமிழ்நாட்டு மாவட்ட தலைநகரங்களில் "தமிழே கல்வி மொழி, தமிழ்வழிப் படித்தோர்க்கே வேலை, தமிழ்நாட்டிற்கே கல்வி உரிமை" என்ற கோரிகளை வலியுறுத்தி பேரணிகளை இவர்கள் நடத்தி உள்ளார்கள்.
}}
# காக்கை பாடினியார் நச்செள்ளையார்

**காக்கை பாடினியார் நச்செள்ளையார்** கடைச்சங்ககாலப் பெண்பால் புலவர்களில் ஒருவர். சங்கநூல் தொகுப்பில் இவரது பாடல்கள் 12 உள்ளன.  
இவரின் பாடல்கள் எட்டுத்தொகை நூல்களில் இடம் பெற்றுள்ளன.
- குறுந்தொகை 210
- புறநானூறு 278
- பதிற்றுப்பத்து ஆறாம்பத்து ஆடுகோட்பாட்டுச் சேரலாதனைப் பாடிய 10 பாடல்கள். (இதன் பதிகம் பிற்காலத்தது)  
செள்ளை என்பது இவரின் பெயர் ஆகும். இப்பெயரில் பலர் இருந்த காரணத்தால் காக்கையைப் பாடிய இவர் காக்கைப் பாடினியார் நச்செள்ளையார் என அழைக்கப்பெற்றுள்ளார். குறுந்தொகையில் இவர் தம் பாடல் ஒன்றில் 'விருந்து வரக் கரைந்த காக்கையது பலியே’ என்று குறிப்பிட்டுள்ளமையால் இவரைக் காக்கை பாடினியார் என்று குறிப்பிட்டுள்ளனர். காக்கைக்கு உணவிடும் வழக்கம் சங்க காலத்தில் இருந்தது என்பதற்கு இப்பாடல் சான்று. அக்காக்கைக்கு வைக்கப்படும் சோறு ‘பலி’ எனக்குறிக்கப்பெற்றுள்ளது. காக்கை கத்தும் ஒலியைக் கரைதல் என்றும் இப்பாடல் குறிப்பிடுகிறது.  
இவர் தொண்டி என்ற ஊரைப் பாடியதால் பாண்டிய நாட்டைச் சேர்ந்தவராக இருக்கலாம். இவர் பதிற்றுப் பத்தில் ஆடுகோட்பாட்டுச் சேரலாதனைப் பாடியதால் சேர நாட்டைச் சார்ந்தவர் என்ற கருத்தும் உள்ளது. பதிற்றுப் பத்தின் பதிகம் இவரை ‘அடங்கிய கொள்கைக் காக்கைப் பாடினியார்’ என்று குறிப்பிடுகின்றது. இதன்காரணமாக சான்றாண்மைத் தன்மை வாய்ந்தவராக இப்புலவர் அறியப்பெறுகின்றார்.  
இவரது பாடல் கூறும் செய்திகள்:
# காக்கை பாடினியார் நச்செள்ளையார்

## குறுந்தொகை 210

<poem><b>திண்தேர் நள்ளி கானத்து அண்டர்
பல்ஆ பயந்த நெய்யின் தொண்டி
முழுதுடன் விளைந்த வெண்ணெல் வெஞ்சோறு
எழுகலத்து ஏந்தினும் சிறிது – என்தோழி
பெருந்தோள் நெகிழ்ந்த செல்லற்கு
விருந்து வரக் கரைந்த காக்கையது பலியே</b></poem>  
என்பது காக்கைப் பாடினியார் பாடிய பாடல் ஆகும். இப்பாடல் முல்லைத் திணைப் பாடலாகும். இதன் துறை பிரிந்து வந்த தலைமகன் நன்கு ஆற்றுவித்தாய் என்றற்குத் தோழி உரைத்தது என்பதாகும். அதாவது தலைவன் பிரிந்து சென்றுவிட்டான். அவன் வரும்வரை தலைவிக்கு துன்பம் வராமல் பாதுகாத்து வந்தவள் தோழி. அவளின் பாதுகாப்பினைப் பாராட்டிய தலைவனுக்குத் தோழி சொன்ன பாடலாக இது அமைகின்றது. பொருள் தேடிக்கொண்டு தலைவன் திரும்பிவிட்டான். நான் திரும்புவரையில் தலைவியை நன்கு ஆற்றுவித்தாய் என்று தோழியைப் பாராட்டினான். அதற்குத் தோழி சொல்கிறாள். காக்கை விருந்து வரப்போவதை அறிவிக்கும் அறிகுறியாகக் கரையும். (இது ஒரு நம்பிக்கை) இங்குக் காக்கை ஒவ்வொரு நாளும் கரைந்தது. அதைக் காட்டி இதோ வந்துவிடுவரார் என்று கூறித் தலைவியைத் தேற்றிவந்தேன். உண்மையில் நீ அந்தக் காக்கையைத்தான் பாராட்ட வேண்டும். பாராட்டும் முகத்தான் அதற்கு விருந்தாகப் பலியுணவு தரவேண்டும்.  
தொண்டி என்ற ஊரில் உள்ள வயல்களில் விளைந்த வெண்மையான நெல் மிகவும் புகழ் வாய்ந்தது. கடையெழு வள்ளல்களுள் ஒருவனான நள்ளி என்பவன் காட்டில் வாழும் பசுக்களின் பால் வழியாகப் பெற்ற நெய்யும் புகழ் வாய்ந்தது. வெண்ணெல்லைச் சோறாக்கி அதனுடன் நெய்யைக் கலந்து நெய்ச்சோறு செய்து ஏழு மண் பானைகளில் அவற்றை வைத்து அதனை காக்கைகளுக்கு படையலாகப் படைத்தாலும் அது அக்காக்கை செய்த உதவிக்குச் சிறிய நன்றியாகவே இருக்கும். ஏனெனில் அக்காக்கை காலையில் தலைவன் வருவான் என்பதைச் சொல்வதாகக் கரைந்தது. மாலை தலைவன் தலைவியை நாடிப் பெரும்பொருளுடன் வந்துவிட்டான். ஆகவே காக்கை செய்த உதவிக்கு எவ்வளவு சோறு கொடுத்தாலும் அது சிறிய அளவினதே ஆகும்.  
தோழி காக்கை கரைந்ததை நல்ல நிமித்தமாக எடுத்துக்கொண்டு காக்கைக்கு நன்றி சொல்வதன் வழியாக வந்த தலைவனுக்கு நன்றியைத் தெரிவிக்கிறாள். தலைவனிடம் நேருக்கு நேராக நன்றியைத் தெரிவிப்பது என்பதுகூட ஆண்மகனிடம் பேசுவதில் எல்லை மீறிவிடலாம் என்பதால் தன் நன்றியைக் காக்கையிடம் வைத்து இப்பாடலில் காட்டுகிறாள் தோழி.
# காக்கை பாடினியார் நச்செள்ளையார்

## குறுந்தொகை 210

### பலிச்சோறு

நள்ளி கானத்தில் அண்டர் வளர்த்த பசுக்கள் தந்த பாலில் காய்ச்சிய நெய்யில் குழைத்து, தொண்டியில் விளைந்த நெல் முழுவதையும் கொண்டு சோறாக்கிப் பிணைந்து, ஏழு உண்கலங்களில் பலியுணவாக வைத்தாலும் அந்தக் காக்கைகள் நாளும் கரைந்து சொன்ன நற்செய்திக்குச் செயத நன்றி சிறிதேயாகும். - தோழி கூற்று.
# காக்கை பாடினியார் நச்செள்ளையார்

## புறம் 278

<poem><b>நரம்பு எழுந்துஉலறிய திறம்பட மென்தோள்
முளரி மருங்கின் முதியோள் சிறுவன்
பண அழித்து மாறினன் என்று பலர்கூற
மண்டு அமர்க்கு உடைந்தனன் ஆயின்உண்ட
முலை அறுத்திடுவென் யான் எனச் சினைஇ
கொண்ட வாளொடு படுபியம் பெயரா
செங்களம் துழவுவோள் சிதைந்து வேறுஆகிய
படுமகன் கிடக்ககை காணுஉ
ஈன்ற ஞான்றினும் பெரிது உவந்தனளே"</b></poem>  
இப்பாடலின் திணை, தும்பைத் திணையாகும். இரு அரசர்கள், நேருக்கு நேராகப் போர் செய்யும்போது ஏற்படும் விளைவுகளைப் பாடுவது தும்பைத் திணைப் பாடல் என்று குறிப்பிடுவர். இதற்கு அடையாளப் பூ, 'தும்பை' ஆகும். இந்தப் பாடல், 'உவகைக் கலுழ்ச்சி' என்னும் துறையைச் சேர்ந்தது. விழுப்புண் பெற்ற உடலைக் கண்டு மகிழ்ந்து, கண்ணீர் வடிப்பது இத்துறையாகும். உவகைக் கலுழ்ச்சி என்பது ஆனந்தக் கண்ணீர். வீரத்தாய் ஒருத்தி மகிழ்ச்சிக் கண்ணீர் விடுவதை இந்தப் பாடல் தெரிவிக்கிறது.  
அந்தத் தாய் நரம்பு தெரியும்படி இளைத்துக் காணப்பட்டாள். அவளது இடுப்பு, முளரி(விறகு) போல் இருக்கிறது. போருக்குச் சென்ற அவளது மகன் திரும்பிவிட்டான் என்று பலர் அவளிடம் கூறினர்.
:'படையழித்து மாறினன்' = படையை அழித்துவிட்டுத் திரும்பும்போது கொல்லப்பட்டான்.  
இதனைக் கேட்ட தாய் சொன்னவர்கள்மீது சினம் கொண்டாள். என்மகன் போரைக் கண்டு மனம் உடைந்திருந்தால், அவன் பாலுண்ட என் முலையை அறுத்தெறிவேன் என்று சொல்லிக்கொண்டு அறுப்பதற்கான வாளுடன் போர்க்களம் சென்றாள். போர்க்களத்தில் கிடக்கும் பிணங்களில் தன் மகனைத் தேடிப் பார்த்தாள். கண்டாள். அவன் மார்பில் வெட்டப்பட்டுச் சிதைந்து கிடந்தான். அதனைக் கண்டதும் அவளுக்கு மகிழ்ச்சிக் கண்ணீர் பொங்கியது. அவனைப் பெற்றபோது அடைந்த மகிழ்ச்சியைக் காட்டிலும் அதிக மகிழ்ச்சியில் அவள் அப்போது திளைத்தாள்.  
தமிழ்ப் பெண்களின் வீரத்தைக் காட்டும் பாடல் இதுவாகும். இப்பாடலில், தன் மகன் போர் செய்யும் முதுகு காட்டினான் என்று பலர் சொல்ல, அவ்வாறு அவன் முதுகு காட்டியிருந்தால், அவனுக்கு பால் தந்த மார்பினை அறுத்துவிடுவேன் என்ற ஒரு தாய் போர்க்களம் புகுந்த செய்தியைக் குறிப்பிடுகின்றது. இப்பாடலில் அந்த வீரப்பெண்ணை முதியவள் என்று குறிக்கிறது பாடல். அவளின் உடலில் நரம்புகள் வெளிப்பட தெரியும் அளவிற்கு அவள் முதுமை பெற்றவளாக உள்ளாள். தாமரை போன்ற அடிவயிற்றினை உடையவளாக அவள் விளங்கினாள். இப்பாடலில் இடம்பெறும், முதியவள், முலை, துழவுவோள், உவந்தனள் போன்ற சொற்கள் இப்பாடல் ஒரு பெண்பாற் புலவரால் இயற்றப்பெற்றது என்பதற்குச் சான்றுகள் ஆகும். இம்முதியவள் பெற்ற சிறுவன் (போர்க்குரிய வயதினை அடையாதவன்) போரில் முதுகு காட்டினான் எனப் பலர் சொல்ல, இவள் போர்க்களம் புகுந்து பார்த்தாள். அங்கு அவன் வேறு வேறாகச் சிதைந்த தன் மகன் உடலைக் கண்டு, அவன் வீரத்துடன் போர்புரிந்துள்ளான் என்று மகிழ்ந்தாளாம். மகன் இறந்தான் என்ற வருத்தத்தையும் மீறி, அம்மூதாட்டி தன் மகன் நாட்டைக் காக்கப் போர்புரிந்து அழிந்தான் என்று மிக மகிழ்கிறாள். மேலும் பல உடல்கள் போர்க்களத்தில் கிடக்கத் தன் மகன் உடலை அவளால் அடையாளம் காணமுடிகிறது என்றால் அவளின் தாய்மை உணர்வின் கூர்மையை அறிந்து கொள்ள முடிகின்றது.
# காக்கை பாடினியார் நச்செள்ளையார்

## பதிற்றுப்பத்து ஆறாம்பத்து

குடக்கோ நெடுஞ்சேரலாதனுக்கும், வேஅள் ஆவிக் கோமான் தேவிக்கும் பிறந்த மகனான ஆடுகோட்பாட்டுச் சேரலாதனைச் சிறப்பித்துப் பத்துப் பாடல்களைக் காக்கைப் பாடினியார் நச்செள்ளையார் பாடியுள்ளார். ஆண்கள் தொகுப்பாக பாடும் தொகுப்பு நூல்களில், பெண்களுக்கு இடம் கிடைப்பது என்பது கடினம். இத்தொகுப்பில் காக்கைப் பாடினியார் நச்செள்ளையாருக்குக்குக் கிடைத்துள்ளது.  
இவ்வரசன் தண்டகாரணியத்தில் உள்ளவர்களால் கொள்ளையிட்டுச் செல்லப்பெற்ற மலையாட்டுக் கூட்டத்தைத் தடுத்துத் தொண்டிக்குக் கொண்டுவந்தான் என்பதால் ஆடுகோட்பாட்டுச் சேரலாதன் எனப்பட்டான். இவனைப் பாடியதால் ஒன்பதுகால் பொன்னும், நூறாயிரம் காணமும் பரிசாகப் பெற்றார்.  
வடுஅடு நுண் அயிர், சிறு செங்குவளை, குண்டு கண் அகழி, நில்லாத்தானை, துஞ்சும் பந்தர், வேந்து மெய்ம்மறந்த வாழ்ச்சி, சில்வளை விறலி, ஏ விளங்கு தடக்கை, மாகூர் திங்கள், மரம்படு தீங்கனி என்ற பத்துத் தலைப்புகளில் இவர் பாடல்களைப் பாடியுள்ளார்.  
இப்பத்துப்பாடல்களில் பெண் எழுத்துக்குரிய தனி அடையாளங்கள் பலவற்றைக் கொண்டு இவர் பாடல்கள் பாடியுள்ளார்.
# காக்கை பாடினியார் நச்செள்ளையார்

## பதிற்றுப்பத்து ஆறாம்பத்து

### ஆறாம்பத்து - பதிகம்

இது பத்துப்பாட்டு நூலைத் தொகுத்தவர் சேர்த்த செய்தி உரை. இதில் கூறப்படும் செய்திகள்:
- பாட்டுடைத் தலைவன் ஆடுகோட்பாட்டுச் சேரலாதன்.
# காக்கை பாடினியார் நச்செள்ளையார்

## பதிற்றுப்பத்து ஆறாம்பத்து

### ஆறாம்பத்து - பதிகம்

#### பெற்றோர்

தந்தை - குடக்கோ நெடுஞ்சேரலாதன். செங்குட்டுவனின் தந்தையும் இவன்தான்.  
தாய் - வேள் ஆவிக் கோமான் தேவி (ஆவியர் குடி மக்கள் பழனிமலைப் பகுதியில் வாழ்ந்தனர். அவர்களின் மன்னனுடைய மகள். வேளிர் குடியைச் சேர்ந்தவள்.)
# காக்கை பாடினியார் நச்செள்ளையார்

## பதிற்றுப்பத்து ஆறாம்பத்து

### ஆறாம்பத்து - பதிகம்

#### வெற்றிகள்

- தனக்குப் பகையாய் இருந்த மழவர் எண்ணிக்கையைப் போரிட்டுச் சுருக்கினான்.
# காக்கை பாடினியார் நச்செள்ளையார்

## பதிற்றுப்பத்து ஆறாம்பத்து

### ஆறாம்பத்து - பதிகம்

#### செயல்கள்

- மழவரோடு போரிடுகையில் தண்டாரணியத்துப் பிடிபட்ட வருடை ஆடுகளைத் தன் தலைநகர் தொண்டிக்குக் கொண்டுவந்து எல்லாருக்கும் கொடுக்க ஏற்பாடு செய்தான்.
- பார்ப்பார்க்குக் கபிலைப் பசுக்களோடு குடநாட்டில் இருந்த ஓர் ஊரையும் தானமாகக் கொடுத்தான்.
# காக்கை பாடினியார் நச்செள்ளையார்

## பதிற்றுப்பத்து ஆறாம்பத்து

### ஆறாம்பத்து - பதிகம்

#### குடிமக்களைப் பேணிய முறை

:தன் நாட்டுக் குடிமக்களைத் தாய் குழந்தையைக் காப்பாற்றுவது போலப் பேணினான்.
# காக்கை பாடினியார் நச்செள்ளையார்

## பதிற்றுப்பத்து ஆறாம்பத்து

### ஆறாம்பத்து - பதிகம்

#### உள்ளம்

:எதையும் நல்லது செய்து உதவும் நோக்கத்துடன் ஆராய்ந்து பார்க்கும் உள்ளம் கொண்டவன்.
# காக்கை பாடினியார் நச்செள்ளையார்

## பதிற்றுப்பத்து ஆறாம்பத்து

### ஆறாம்பத்து - பதிகம்

#### புலவர் காக்கை பாடினியாரின் சிறப்பு

:'யாத்த செய்யுள்' இவருக்குப் புகழ் சேர்த்தது.
:அடக்கமே இவரது கொள்கை.
# காக்கை பாடினியார் நச்செள்ளையார்

## பதிற்றுப்பத்து ஆறாம்பத்து

### ஆறாம்பத்து - பதிகம்

#### பாடிப் பெற்ற பரிசில்

:இந்தப் பதிற்றுப்பத்துப் பாடல்களைப் பாடியதற்காக அரசன் இவருக்குப் பொன்னும், காசும் பரிசாக வழங்கினான்.
:வேண்டிய அணிகலன்கள் செய்துகொள்க என்று சொல்லி ஒன்பது கா நிறையளவு கொண்ட பொன் வழங்கினான்.
:நூறாயிரம் (ஒரு லட்சம்) காணம் காசாக(பணமாக) வழங்கினான்.
# காக்கை பாடினியார் நச்செள்ளையார்

## பதிற்றுப்பத்து ஆறாம்பத்து

### ஆறாம்பத்து - பதிகம்

#### அரசன் அரசு வீற்றிருந்த ஆண்டுகள்

:38 ஆண்டுகள் அவன் அரசனாக விளங்கினான்.
# மைசூர் சந்திப்பு தொடருந்து நிலையம்

சதாப்தி விரைவுவண்டி ]]
-மைசூர் சதாப்தி விரைவுவண்டி ]]  
**மைசூர் சந்திப்பு தொடருந்து நிலையம்**, கர்நாடகத்தின் மைசூர் நகரத்தில் உள்ள தொடருந்து நிலையம். இங்கிருந்து நகரத்தின் பிற பகுதிகளுக்குச் சீரான போக்குவரத்து வசதி உள்ளது.
# மைசூர் சந்திப்பு தொடருந்து நிலையம்

## வசதிகள்

- ஒய்-பை:
தொடருந்து நிலையத்தைசி சுற்றிலும் 200 மீட்டர் விட்டத்திற்கு உட்பட்ட பகுதிக்குள் ஒய்-ஃபை வசதி அமைக்கப்பட்டுள்ளது.
- மருத்துவ மையம்:
24 மணி நேரமும் இயங்கக்கூடிய மருத்துவ முகாம் அமைக்கப்படவுள்ளது.
# மைசூர் சந்திப்பு தொடருந்து நிலையம்

## சிறப்புகள்

மைசூர் தொடருந்து நிலையம் இந்தியாவில், பார்வையற்றவர்கள் எளிதில் பயன்படுத்தும் வகையில் அமைக்கப்பட்டுள்ள முதலாவது தொடருந்து நிலையமாகும்.
# மைசூர் சந்திப்பு தொடருந்து நிலையம்

## தொடருந்து அருங்காட்சியகம்

இத் தொடருந்து நிலையத்துக்கு அருகில் ஒரு தொடருந்து அருங்காட்சியகமும் உள்ளது. இங்கே பழமையான தொடருந்துப் பொறிகள் காட்சிக்கு வைக்கப்பட்டுள்ளன. 1979ல் நிறுவப்பட்ட இந்த அருங்காட்சியகம், தில்லியில் உள்ள இது போன்ற அருங்காட்சியகத்தைத் தொடர்ந்து அமைக்கப்பட்ட இரண்டாவது அருங்காட்சியகம் ஆகும். மைசூர் அரச குடும்பத்துக்குச் சொந்தமாக இருந்ததும், அடுக்களை, கழிப்பறை ஆகியவற்றோடு கூடியதும், 1899ம் ஆண்டின் மகாராணி வண்டியும் இங்கே உள்ளது. பழைய சிறீரங்கப்பட்டினம் தொடருந்து நிலையத்துக்கு உரிய மரக் கதவுகளும், தூண்களும் இங்கே காட்சிக்கு வைக்கப்பட்டுள்ளன.
# ஜெசிக்கா யூட்

**ஜெசிக்கா யூட்** (Jessica Judes; பிறப்பு: 08.12.1999), யாழ்ப்பாணம் வல்வெட்டித்துறையைச் சேர்ந்த இளம் பாடகி ஆவார். தற்பொழுது கனடாவில் வசித்து வருகின்றார். இவரது தந்தை யூட் சூசைதாசன். சென்னையில் நடைபெற்ற விஜய் தொலைக்காட்சியின் சூப்பர் சிங்கர் இளையர் - பருவம் 4 இன் இறுதிச் சுற்று பாட்டுப் போட்டியில் இரண்டாம் இடத்தை பெற்றவர். தனக்குப் பரிசாகக் கிடைத்த ஒரு கிலோ தங்கத்தைத் தமிழ் நாட்டிலுள்ள ஆதரவற்ற சிறுவர்களுக்கும், வன்னியில் போரினால் பாதிக்கப்பட்ட சிறுவர்களுக்கும் அன்பளிப்பாக தருவதாக அறிவித்து உள்ளார். ஜெசிக்கா, இறுதிச் சுற்றில் 'விடைகொடு எங்கள் நாடே' என்ற பாடலை, 'தோல்வி நிலையென நினைத்து' என்ற பாடலுடன் இணைத்துப் பாடினார்.  
*இது போன்ற போட்டியில் வெற்றி பெறுவதை விட எங்கள் மக்களின் வலிகளைப் பதிவு செய்ததையே வெற்றியாக கருதுகிறேன்* என்றார் ஜெசிக்கா.  
ஞானம் எழுதி அக்னி கணேஸ் இசையமைத்துள்ள சரவணப்பொய்கை என்ற பாடலை சென்னையில் உள்ள ஒலிப்பதிவுக் கூடத்தில் பாடியுள்ளதன் மூலம் தொழில்முறைப் பாடகியாகவும் ஜெசிகா யூட் உருவாகியுள்ளார்
.
# பதர்பூர் அனல் மின் நிலையம்

**பதர்பூர் அனல் மின் நிலையம்** தில்லியின் பதர்பூர் பகுதியில் அமைந்துள்ளது.
இதை தேசிய அனல் மின் நிறுவனம் கட்டுப்படுத்துகிறது.  
இது தில்லிக்கு மின்சாரம் வழங்குகிறது. யமுனை ஆற்றின் கால்வாய் மூலம் நீரைப் பெற்று சூடான இயந்திரங்கள் குளிர்விக்கப்படுகின்றன.
# பதர்பூர் அனல் மின் நிலையம்

## சுற்றுச்சூழல் விளைவுகள்

2015 ஆம் ஆண்டு அறிவியல் மற்றும் சுற்றுச்சூழல் நடுவம் நடத்திய ஆய்வின் படி இந்தியாவிலேயே சூழலை மிகவும் மாசுபடுத்தும் மின் நிலையம் இதுவே ஆகும். தில்லியின் மின் தேவையில் எட்டு சதவீதத்தை மட்டுமே நிறைவு செய்யும் இந்நிலையம் தில்லியில் மொத்த மின்நிலையங்களால் வெளிப்படும் மாசுத்துகள்களின் தொகையில் 80 முதல் 90% வரை வெளியிடுகிறது.  
தில்லியில் ஏற்பட்ட பெரும் புகை மூட்டத்தின் போது காற்று மாசின் அளவினைக் குறைப்பதற்காக இந்த மின்நிலையம் தற்காலிகமாக நிறுத்தி வைக்கப்பட்டது. இது 2017 மார்ச்சு 16-இல் மீண்டும் மின் உற்பத்தியைத் துவக்கியது. சுற்றுச்சூழல் மாசு தடுப்பு மற்றும் கட்டுப்பாட்டு நிறுவனம் இந்த மின் நிலையத்தை 2018 சூலை மாதத்தில் மூடிவிடப் பரிந்துரைத்து உள்ளது.
# மானேசர்

**மானேசர் (Manesar, मानेसर, New Gurgaon)** என்னும் நகரம், அரியானா மாநிலத்தில் உள்ளது. இது தேசிய தலைநகர வலயத்தின் பகுதியாகும்.
இது எட்டாம் தேசிய நெடுஞ்சாலையை ஒட்டி அமைந்துள்ளது.
இங்கிருந்து தில்லி, ரேவாரி, தாருகேரா, செய்ப்பூர், அகமதாபாத் ஆகிய இடங்களுக்கு போக்குவரத்து வசதி உள்ளது.
# மானேசர்

## பொருளாதாரம்

- ஏர்டெல் டி.டி.எச் நிலையம்.
- ஆல்காடெல்-லுசென்ட் இந்தியா லிமிடெட்
- ஹோண்டா மோட்டார்சைக்கிள்ஸ்
- சேம்சங் டெலிகம்யூனிகேசன்ஸ்.
- மாருதி சுசூக்கி
- எச். சி. எல். டெக்னாலஜிஸ்
# வாழ்வு சான்றிதழ்

**வாழ்வு சான்றிதழ்** (*Certificate of Life* or *Proof of Life* or *Certificate of Existence* or *Letter of Existence*) என்பது ஒரு நபர் தற்போதுவரை உயிருடன் உள்ளார் என்பதை உறுதிப்படுத்தும் சட்டப்படியான ஆவணம் ஆகும்.. இந்தியாவில் இச்சான்றிதழ், மாநில, மத்திய அரசுகள், வங்கிகள் மற்றும் காப்பீட்டு நிறுவனங்களால் உரியவர்களிடமிருந்து ஒரு குறிப்பிட்ட காரணத்திற்காக கேட்கப்படுகிறது.
# வாழ்வு சான்றிதழ்

## ஓய்வூதியர்கள்

இந்தியாவில் மத்திய, மாநில அரசுகள் மற்றும் மத்திய, மாநில அரசுகளைச் சார்ந்த நிறுவனங்களிலிருந்து ஓய்வூய்தியம் பெறும் ஓய்வூதியர்கள் மற்றும் குடும்ப ஓய்வூதியர்கள், ஆண்டு தோறும் ஒரு குறிப்பிட்ட காலத்தில், ஓய்வூதியம் வழங்கும் நிறுவனத்திடம் நேரில் சென்று வாழ்வு சான்றிதழ் அளிப்பதன் மூலம் தாங்கள் உயிருடன் இருக்கிறோம் என்பதை உறுதிப்படுத்த வேண்டும்.  
நேரில் செல்ல இயலாத வயதான மற்றும் நோய்வாய்ப்பட்ட ஓய்வூதியர்கள் உரிய அரசு அதிகாரிகளிடம் வாழ்வுச் சான்றிதழை சான்றிடப் பெற்று, ஓய்வூதியம் பட்டுவடா செய்யும் நிறுவனத்திற்கு அனுப்ப வேண்டும்.  
வெளிநாடுகளில் வாழம் ஓய்வூதியர்கள், தங்கள் நாட்டுத் தூதரகத்தின் மூலம் கடவுச்சீட்டு மற்றும் ஓய்வூதியச் சான்றுகளைக் ஆதாரமாகக் காட்டி, வாழ்வுச் சான்றிதழ் பெற்று ஓய்வூதியம் வழங்கும் அலுவலகத்திற்கு அனுப்ப வேண்டும்.  
ஏற்கனவே இறந்து விட்ட ஓய்வூதியர்களுக்கு ஓய்வூதியம் பட்டுவடா செய்வதைத் தவிர்க்கவே இந்த நடைமுறை பின்பற்றப்படுகிறது.  
வாழ்வுச் சான்றிதழ் வழங்காத ஓய்வூதியர்களின் ஓய்வூதியம் பட்டுவடா செய்வதை, ஓய்வூதியம் வழங்கும் நிறுவனம் நிறுத்திவிடும்.
# கும்பகோணம் கன்னிகா பரமேசுவரி கோயில்

**கும்பகோணம் கன்னிகா பரமேசுவரி கோயில்** கும்பகோணத்தில் உள்ள ஒரு அம்மன் கோயிலாகும்.
# கும்பகோணம் கன்னிகா பரமேசுவரி கோயில்

## இருப்பிடம்

இக்கோயில் கும்பகோணம் நகரில் மூர்த்திச்செட்டித் தெருவில் உள்ளது.
# கும்பகோணம் கன்னிகா பரமேசுவரி கோயில்

## மூலவர்

இக்கோயிலின் மூலவராக கன்னிகா பரமேசுவரி உள்ளார்.
# கும்பகோணம் கன்னிகா பரமேசுவரி கோயில்

## பிற சன்னதிகள்

இக்கோயிலில் பூநீளா சமேத கல்யாண வெங்கடேசுவரர் சன்னதியும், கிருஷ்ணர் சன்னதியும் உள்ளன. கன்னிகா பரமேசுவரியின் கதையை உணர்த்தும் வகையில் சுவற்றில் அவருடைய சுதைச்சிற்பம் அமைக்கப்பட்டுள்ளது.
# விஜேந்திரசுவாமி மடம், கும்பகோணம்

**விசேந்திரசுவாமி மடம்** கும்பகோணத்தில் உள்ள மடமாகும்.
# விஜேந்திரசுவாமி மடம், கும்பகோணம்

## அமைவிடம்

விசேந்திர சுவாமி மடம் எனப்படும் இம்மடம் சோலையப்பன் தெருவில் விசேந்திர சுவாமி படித்துறைச் சந்திற்கு அடுத்தபடியாக அமைந்துள்ளது.
# விஜேந்திரசுவாமி மடம், கும்பகோணம்

## சமாதி

மடத்தின் நடுவில் விசேந்திரர் சுவாமியின் மூல பிருந்தாவனம் அமைந்துள்ளது. சற்றொப்ப இதே வடிவில்தான் மந்த்ராலயம் என்னுமிடத்தில் ராகவேந்திரர் சுவாமியின் மூல பிருந்தாவனம் காணப்படுகிறது.மடத்தில் மத்வாச்சாரியார், லட்சுமி நாராயணர், ஆஞ்சநேயர் ஆகியோருக்கு வரிசையாக தனித்தனியாக சன்னதிகள் அமைந்துள்ளன.
# விஜேந்திரசுவாமி மடம், கும்பகோணம்

## பிற மடங்கள்

கும்பகோணத்தில் உள்ள பிற மடங்கள் சங்கர மடம், வீர சைவ மடம் மற்றும் மௌனசுவாமி மடம் ஆகியவையாகும். இட்டகா மடம் இருந்ததற்கான சான்று தற்போது கும்பகோணத்தில் எங்கும் காணப்பெறவில்லை.
# விஜேந்திரசுவாமி மடம், கும்பகோணம்

## மிருத்திகா பிருந்தாவனம்

பிருந்தாவன மடம் என்று சொல்லப்படுகின்ற இந்த மடத்தில் ராகவேந்திர சுவாமிகள் தங்கி, குருவிடம் வேதாப்யாசம் பெற்று ஞானதீப சுடரொளியாக வீசுகின்றார். அவர் அருள்பாலித்துவரும் ராகவேந்திர சுவாமிகளின் மிருத்திகா பிருந்தாவனத்தின் கும்பாபிசேகம் சூன் 12, 2015 அன்று நடைபெற்றது.
# விஜேந்திரசுவாமி மடம், கும்பகோணம்

## மேலும் பார்க்க

- விஜயீந்திர தீர்த்த சுவாமிகள் ஆராதனை மகோத்சவம் கும்பகோணத்தில் கோலாகல துவக்கம், தினமலர், 7.7.2010
# ஞானப்பழம் (திரைப்படம்)

***ஞானப்பழம்*** (*Gnanapazham*) என்பது 1996 ஆம் ஆண்டில் வெளிவந்த இந்தியத் தமிழ்த் திரைப்படமாகும். ஆர். பி. விஸ்வம் இயக்கிய இத்திரைப்படத்தில் பாக்யராஜ், சுகன்யா, கவுண்டமணி, செந்தில் ஆகியோர் முக்கியக் கதாபாத்திரங்களில் நடித்திருந்தனர். கே. கோபிநாதன் தயாரித்த இத்திரைப்படத்திற்கு பாக்யராஜ் இசையமைத்திருந்தார்.
# ஞானப்பழம் (திரைப்படம்)

## நடிகர்கள்

- பாக்யராஜ் - ஞானசூாியன்
- சுகன்யா - ஆா்த்தி
- ஆா்.பி.விஸ்வம் - ரத்னம் (ஆா்த்தியின் தந்தை, எதிர்மறை கதாபாத்திரம்)
- கவுண்டமணி
- செந்தில்
- ரேகா
# தடையின்மை சான்றிதழ்

**தடையின்மை சான்றிதழ்** (No Objection Certificate- NOC) ஒருவர் ஒரு செயலை நிறைவேற்ற முனையும் போது, அச்செயலுக்குத் தொடர்புடைய நபர் அல்லது நிறுவனம், அச்செயலை அந்நபர் நிறைவேற்றிக் கொள்ள தனக்கு தடை ஏதும் இல்லை என்று சான்றிதழ் அளிப்பதே ஆகும். இது ஒரு சட்டபூர்வமான சான்றிதழ் ஆகும். தடையின்மை சான்றிதழ் பெறுவதின் நோக்கம், பிற்காலத்தில் ஒருவர் மேற்கொள்ளும் செயல்களினால், பிறர்க்குத் தீங்குகள் நடவாதவாறு தடுப்பதே ஆகும். இது போன்ற சான்றிதழ்கள் இந்தியாவில் அதிகம் கோரப்படுகிறது.
# சுலு கடல்

வின் செய்மதிப் படிமம்]]  
**சுலு கடல்** (*Sulu Sea*) பிலிப்பீன்சின் தென்மேற்குப் பகுதியில் உள்ள நீர்ப்பகுதி ஆகும். இது வடமேற்கில் தென்சீனக் கடலிலிருந்து பலவானாலும் தென்கிழக்கில் செலேபெஸ் கடலிலிருந்து சுலு தீவுக்கூட்டங்களாலும் பிரிக்கப்பட்டுள்ளது. இதன் தென்மேற்கில் போர்னியோவும் வடகிழக்கில் விசயன் தீவுகளும் உள்ளன.  
சுலு கடலில் பல தீவுகள் உள்ளன. பலவான் மாநிலத்தின் குயோ தீவுகளும் ககயான் தீவுகளும் டாவி-டாவி மாநிலத்தின் மாபுன், டர்ட்டில் தீவுகளும் இவற்றில் அடங்கும். உலகப் பாரம்பரியக் களங்களில் ஒன்றான துப்பாதகா ஆழிப்பாறை தேசிய கடல்சார் பூங்கா சுலு கடலில் அமைந்துள்ளது.
# வார்ப்புரு:தகவற்சட்டம் நாயன்மார்

| imageclass = }
| caption = }}}  
| label5 = **பெயர்**:
| data5 = }
| label6 = **குலம்**:
| data6 = }
| label7 = **காலம்**:
| data7 = }
| label8 = **பூசை நாள்**:
| data8 = }
| label9 = **அவதாரத் தலம்**:
| data9 = }
| label10 = **முக்தித் தலம்**:
| data10 = }
| label11 = **சிறப்பு**:
| data11 = }
| below =
}}<noinclude>  
<pre>  
</pre>  
</noinclude>
# கும்பகோணம் மீனாட்சிசுந்தரேஸ்வரர் கோயில்

**கும்பகோணம் மீனாட்சிசுந்தரேஸ்வரர் கோயில்** கும்பகோணத்திலுள்ள சிவன் கோயில்களில் ஒன்றாகும்.
# கும்பகோணம் மீனாட்சிசுந்தரேஸ்வரர் கோயில்

## அமைவிடம்

டபீர் குளம் படித்துறையில் ஆற்றின் கரையில் இக்கோயில் அமைந்துள்ளது.இக்கோயிலை சித்திவிநாயகர் மீனாட்சிசுந்தரேஸ்வரர் கோயில் என்றும் அழைக்கின்றனர்.
# கும்பகோணம் மீனாட்சிசுந்தரேஸ்வரர் கோயில்

## இறைவன்

இக்கோயிலில் லிங்கத் திருமேனியாக மீனாட்சி சுந்தரேஸ்வரர் உள்ளார். அருகே நந்தியும், பலிபீடமும் உள்ளன.
# கும்பகோணம் மீனாட்சிசுந்தரேஸ்வரர் கோயில்

## பிற தெய்வங்கள்

வலப் புறம் விநாயகரும், இடப்புறம் சுப்ரமணியரும் உள்ளனர். சிற்பங்கள் அனைத்தும் சிறிய அளவில் உள்ளன.
# செபுவானோ மக்கள்

**செபுவானோ மக்கள்** (செபுவானோ மொழி: Sugbuanon) என்போர் செபு நகரத்தில் வசித்து வரும் விசயன் இனக்குழுவினராவர். இவர்களே பிலிப்பீன்சின் இரண்டாவது பெரிய கலாசார மற்றும் மொழிக் குழுவினர்கள். 25,000,000 மக்கள் செபுவானோ மொழியினைப் பேசுகின்றனர். விசயன் தீவுக்கூட்ட மொழிகளுள் இதுவே அதிகமானோர் பேசும் மொழியாகும். செபுவானோ மக்களின் கலாசாரம் மலாய மக்களின் கலாசாரத்தின் கலவை ஆகும். இவ்வின மக்கள் பல்வேறு நாடுகளுடனும் வணிகத்தொடர்புகளை முற்காலத்தில் மேற்கொண்டிருந்தனர்.
# ஹிலிகய்னொன் மொழி

**ஹிலிகய்னொன் மொழி** என்பது ஒரு ஆஸ்ட்ரோனேஷியன் மொழி ஆகும். இது பிலிப்பீன்சின் பிராந்தியமான மேற்கு விசயாசுவில் பேசப்படுகின்றது. 8.2மில்லியன் மக்கள் இம்மொழியைப் பேசுகின்றனர். இது **இலொங்கோ** எனவும் குறிப்பிடப்படுகின்றது. இம்மொழி விசயன் மொழிக்குடும்பத்தின் அங்கத்துவ மொழியாகும்.
# ஹிலிகய்னொன் மொழி

## நெடுங்கணக்கு

| M m |
| --- |  
| Y y |
| --- |
# முத்தையா (மாற்றுப் பயன்பாடுகள்)

## நபர்கள்

- முத்தையா முரளிதரன் - இலங்கைத் துடுப்பாட்ட அணியின் முக்கிய சுழற்-பந்து வீச்சாளர்
- ரோஜா முத்தையா -
- மு. அ. முத்தையா செட்டியார் - சென்னை மேயர்
- அ. சி. முத்தையா -
- சு. முத்தையா -
- ஆர். முத்தையா -
- முல்லை முத்தையா -
- முத்தையா முதலியார் -
- கே. முத்தையா -
- சேடபட்டி இரா. முத்தையா -
# முத்தையா (மாற்றுப் பயன்பாடுகள்)

## இடங்கள்

- முத்தையா முரளிதரன் பன்னாட்டுத் துடுப்பாட்ட அரங்கம் -
- ரோஜா முத்தையா ஆராய்ச்சி நூலகம் -
# விக்கிப்பீடியா:Statistics/weekly/1-Mar-2015
# விக்கிப்பீடியா:Statistics/March 2015

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# லவ் மேரேஜ் (புதினம்)

**லவ் மெரேஜ்** (*Love Marriage*, காதல் திருமணம்) என்பது வாசுகி கணேசானந்தன் என்பவரால் இலங்கை, மற்றும் வட அமெரிக்காவைக் களங்களாகக் கொண்டு எழுதப்பட்ட ஒரு ஆங்கில புதின நூல் ஆகும்.  
ராண்டம் ஹவுஸ் பதிப்பகத்தால் 2008 ஏப்ரலில் வெளியிடப்பட்ட இந்நூல் *வாசிங்டன் போஸ்ட்* பத்திரிகையினால் 2008 ஆம் ஆண்டிற்கான சிறந்த நூல்களில் ஒன்றாகத் தேர்ந்தெடுக்கப்பட்டதுடன் புதினங்களுக்கான புதினங்களுக்கான பெய்லீசின் பெண்களின் பரிசுக்காகப் பரிந்துரைக்கப்பட்டது. புதிய எழுத்தாளரைக் கண்டுபிடிக்கும் பார்ன்சும் நோபிளும் என்ற அமைப்பினால் தெரிவு செய்யப்பட்டது. கணேசானந்தன் ஆவார்டு பல்கலைக்கழகத்தில் தனது முனைவர் பட்டத்துக்கான ஆய்வுக்கான ஒரு பகுதியாக ஜமைக்கா கின்கெயிட் என்பவரின் மேற்பார்வையில் இப்புதினத்தை எழுதத் தொடங்கினார். குறிப்பிட்ட ஒரு குடும்பம் இலங்கையில் எவ்வாறு அரசியல் தாக்கத்தினால் பாதிக்கப்படுகிறது என்பதை இப்புதினம் எடுத்துச் செல்கிறது. இக்கதையைச் சொல்லும் யாழினி என்ற இளம் பெண் 1983 சூலை 23 இல் நியூயார்க்கில் இலங்கைப் பெற்றோருக்குப் பிறந்தவர். இதே நாளிலேயே ஈழப்போரின் முக்கிய வரலாற்று நிகழ்வான கறுப்பு யூலை நடந்தேறியது. இப்புதினம் அமெரிக்காவில் இருந்து ரொறன்ரோவிற்கு எடுத்துச் செல்லப்படுகிறது. தமிழீழ விடுதலைப் புலிகளின் போராளியாக இருந்து இலங்கையை விட்டு வெளியேறி டொரோன்டோவில் குடியேறிய யாழினியின் மாமா ஒருவருடன் அவரது குடும்பம் ஒன்று சேர்கிறது.
# தாமஸ் பெக்கெட்

**தாமஸ் பெக்கெட்** அல்லது **கேன்டர்பரி நகரின் தூய தாமஸ் பெக்கெட்** (21 டிசம்பர் c. 1118 (அல்லது 1120) – 29 டிசம்பர் 1170) என்பவர் கேன்டர்பரி பேராயராக 1162 முதல் 1170இல் கொலை செய்யப்படும் வரை இருந்தவராவார். கத்தோலிக்க திருச்சபை மற்றும் ஆங்கிலிக்க ஒன்றியம் இவரை புனிதர் என்றும் மறைசாட்சி என்றும் வணங்குகின்றது. 1162இல் கேன்டர்பரி பேராயரின் மறைவுக்குப்பின், தனக்குச் சாதகமாக இருப்பார் என்று கருதி, அப்போது இங்கிலாந்து நாட்டின் மன்னராக இருந்த இரண்டாம் ஹென்றி பெக்கெட்டை பேராயராகப் பரிந்துரைத்தார். மன்னருடன் திருச்சபையின் உரிமைகள் மற்றும் சலுகைகள் குறித்த பூசல்களினால், இவரை மன்னரின் ஆட்கள் இவரின் மறைமாவட்டப் பேராலயத்திலேயே வெட்டிக்கொன்றனர். திருத்தந்தை மூன்றாம் அலெக்சாண்டர் இவருக்கு புனிதர் பட்டமளித்தார். இவரின் விழா நாள் 29 டிசம்பர் ஆகும்.
# கோபத் காந்தி

**கோபத் காந்தி** ( Kobad Ghandhi 1951) என்பவர் ஒரு பொதுவுடைமைக் கொள்கையர் ஆவார். மாவோ பொதுவுடைமைக் கட்சியின் முன்னணித் தலைவராக இருந்தவர். உழுபவருக்கே நிலம் சொந்தமாக வேண்டும் என்றும் நில ஆக்கிரமிப்பை எதிர்த்தும் ஏழைகள் ஏமாற்றப்பட்டு சுரண்டப்படுவதைக் கண்டித்தும் இயங்கினார்.
# கோபத் காந்தி

## பிறப்பும் கல்வியும்

மும்பையைச் சேர்ந்த வசதிகள் மிகுந்த பார்சி குடும்பத்தில் பிறந்தார். கோபத் காந்தியின் தந்தை கிளாசுகோ என்னும் பெரிய குழுமத்தில் உயர் பதவியில் இருந்தவர். டூன் பள்ளியிலும் மும்பையில் உள்ள தூய சேவியர் கல்லூரியிலும் கல்வி பயின்றார்.
பட்டயக் கணக்காளர் படிப்பைக் கற்பதற்காக இங்கிலாந்துக்குச் சென்றார்.
# கோபத் காந்தி

## அரசியல் வாழ்க்கை

ஆனால் அவருடைய நாட்டம் படிப்பில் செல்லாமல் தீவிர அரசியல் பக்கம் இருந்தது. இக்காரணத்துக்காக கோபத் காந்தி கைது செய்யப் பட்டு இந்தியாவுக்குத் திருப்பி அனுப்பப்பட்டார். இந்தியாவுக்குத் திரும்பிய இவர் பிரதமர் இந்திரா காந்தி ஆட்சியின் போது சமூக அரசியலில் முனைப்பைக் காட்டிச் செயல்பட்டார். ஏழை மக்களை மதிக்காத சனநாயகத்தில் தனக்கு நம்பிக்கை இல்லை என்று வெளிப் படையாகப் பேசினார்.அனுராதா சன்பாக் என்னும் பெண்ணைத் திருமணம் செய்து கொண்டார். அவருடைய மனைவியும் ஒரு பொதுவுடைமைவாதி.
1982 இல் மும்பையிலிருந்து நாக்பூருக்கு மனைவி அனுராதாவுடன் குடியேறினார். சனநாயக உரிமைகள் பாதுகாப்புக் குழுவைத் தோற்றுவித்தார். உலக அளவில் இடது சாரி இயக்கங்களுடன் தொடர்பு கொண்டு இயங்கினார். புற்று நோயின் காரணமாக மருத்துவப் பண்டுவம் பெறும்போது தில்லியில் 2009 ஆம் ஆண்டு செப்டம்பர் 20 ஆம் நாள் அன்று அவர் கைது செய்யப்பட்டு சிறை வைக்கப்பட்டார்.
கோபத் காந்தியின் நக்சல் இயக்கம் ஒரிசா, ஜார்க்கன்ட், பிகார், சட்டீச்கர் ஆகிய மாநிலங்களில் மலை, காட்டுப் பகுதிகளில் பரவி உள்ளது.
இந்தித் திரைப்பட நடிகர் ஓம் பூரி என்பவர் கோபத் காந்தியின் வாழ்க்கையை நேசிப்பவர் என்பது குறிப்பிடத்தக்கது.
# கும்பகோணம் கோடியம்மன் கோயில்

**கும்பகோணம் கோடியம்மன் கோயில்** கும்பகோணத்தில் உள்ள அம்மன் கோயில்களில் ஒன்றாகும்.
# கும்பகோணம் கோடியம்மன் கோயில்

## இருப்பிடம்

இக்கோயில் கும்பகோணத்திலுள்ள கொத்தன் ஒத்தைத்தெருவில் உள்ளது.
# கும்பகோணம் கோடியம்மன் கோயில்

## மூலவர்

இக்கோயிலின் மூலவராக கோடியம்மன் உள்ளார்.
# கும்பகோணம் கோடியம்மன் கோயில்

## அமைப்பு

சிறிய கோயிலாக அமைந்துள்ள கோடியம்மன் கோயிலில் விநாயகர், சுப்ரமணியர் காணப்படுகின்றனர்.
# கும்பகோணம் சுந்தரமூர்த்தி விநாயகர் கோயில்

**கும்பகோணம் சுந்தரமூர்த்தி விநாயகர் கோயில்** கும்பகோணத்தில் உள்ள விநாயகர் கோயில்களில் ஒன்றாகும்.
# கும்பகோணம் சுந்தரமூர்த்தி விநாயகர் கோயில்

## அமைவிடம்

கும்பகோணத்தில் கொத்தன் ஒத்தைத் தெருவிலும், தஞ்சை நாயகிபுரம் என்னுமிடத்திலும் சுந்தரமூர்த்தி விநாயகர் கோயில் என்ற பெயரில் இரு கோயில்கள் உள்ளதாகக் கூறப்பட்டுள்ளது. ஆனால் இப்பகுதியில் கொத்தன் ஒத்தைத் தெருவிற்கு முன்பாக உள்ள அம்மன் கோயில் தெருவில் இக்கோயில் அமைந்துள்ளது. தஞ்சை நாயகிபுரம் என்ற பெயரில் தற்போது எப்பகுதியும் அருகில் காணப்படவில்லை.
# கும்பகோணம் சுந்தரமூர்த்தி விநாயகர் கோயில்

## மூலவர்

இக்கோயிலின் மூலவராக சுந்தரமூர்த்தி விநாயகர் உள்ளார்.
# கும்பகோணம் சுந்தரமூர்த்தி விநாயகர் கோயில்

## கும்பேஸ்வரர் தெற்கு வீதி

கும்பேஸ்வரர் கோயில் தெற்கு வீதியில் பவானியம்மன் கோயிலுக்கு அருகே சுந்தரமூர்த்தி விநாயகர் கோயில் என்ற பெயரில் மற்றொரு விநாயகர் கோயில் உள்ளது. மூலவராக விநாயகர் உள்ளார். பவானியம்மன் கோயில் குடமுழுக்கு நாளில் இக்கோயில் குடமுழுக்கு ஆனதாக கல்வெட்டு குறிப்பு கோயிலில் உள்ளது.
# விசயன் மக்கள்

**விசயன் மக்கள்** (Visayan people) என்போர் பிலிப்பினோ இனக்குழுவினர் ஆவார். இவர்களின் மொத்த சனத்தொகை 33,463,654 ஆகும். விசயாசு, மின்டனாவு மற்றும் வெளிநாடுகளிலும் இம்மக்கள் வசிக்கின்றனர். அதிகமான *விசயன் மக்கள்* கிறித்தவ மதத்தைச் சேர்ந்தவர்கள். செபுவான மொழி, ஹிலிகய்னொன் மொழி மற்றும் வேறுசில விசயன் மொழிகளையும் இம்மக்கள் பேசுகின்றனர்.
# ஹிலிகய்னொன் மக்கள்

**ஹிலிகய்னொன் மக்கள்** (Hiligaynon people) என்போர் பிலிப்பைன்சு நாட்டைச் சேர்ந்த ஒரு இனக்குழுவினர் ஆவர். இவர்கள் **இலொங்கோ** மக்கள் எனவும் குறிப்பிடப்படுகின்றனர். 1990 ஆம் ஆண்டளவில் 5,648,595 பேர் இவ்வினமக்களாவர். இவர்கள் பேசும் மொழி ஹிலிகய்னொன் மொழி ஆகும். இவ்வின மக்கள் உரோமன் கத்தோலிக்கம், அக்லிபயன், இஸ்லாம் போன்ற மதத்தவர்கள்.
# பிகொலனோ மக்கள்

**பிகொலனோ** (Bicolano) என்பது பிலிப்பின்ஸில் உள இனக்குழுக்களுள் ஐந்தாவதாகும். ஆங்கிலம், பிகோல் மொழிகள், வரே மொழி போன்றவற்றை இவ்வின மக்கள் பேசுகின்றனர். குவிசோன் மாகாணத்தின் அண்மித்த பகுதியில் அதிகளவிலான பிகொலனோ மக்கள் வசிக்கின்றனர். பிகொலனோ மக்கள் உரோமன் கத்தோலிக்கம், சீர்திருத்தத் திருச்சபை போன்ற மதங்களைச் சேர்ந்தவர்கள். பிகொலனோ மக்களின் மக்கள் தொகை 5.9 மில்லியன் ஆகும்.
# வரே மக்கள்

**வரே மக்கள்** (Waray people) சமர், பிலிரன், லெய்டே (கிழக்கு விசயாசு) போன்ற தீவுகளைச் சேர்ந்த பிலிப்பைன்சு நாட்டு இனக்குழுவினர் ஆவர். இவர்கள் இவர்களுக்கே உரித்தான வரே-வரே மொழியினைப் பேசுகின்றனர். வரேமக்களின் மக்கள் தொகை 3.2 மில்லியன் ஆகும். இவ்வின மக்கள் உரோமன் கத்தோலிக்க மதத்தைச் சேர்ந்தவர்கள். இவ்வின மகளால் பயிரிடப்படும் பிரதான பயிர் தென்னை ஆகும். இவ்வினமக்களின் வாழ்க்கைத் தொழில்களாக விவசாயமும் மீன்பிடியும் திகழ்கின்றன.
# மத்திய பிகோல் மொழி

**மத்திய பிகோல் மொழி** என்பது பிலிப்பீன்சின் பிராந்தியங்களுள் ஒன்றான பிகோல் பிராந்தியத்தில் அதிகமாகப் பேசப்படும் மொழியாகும். 1990 ஆம் ஆண்டின் மக்கள்தொகைக் கணக்கெடுப்புக்கு அமைவாக 2.5 மில்லியன் மக்கள் இம்மொழியினைப் பேசுகின்றனர். இது ஒரு ஆஸ்ட்ரோனேஷியன் மொழிக்குடும்ப மொழியாகும். பிலிப்பீன்சில் அதிகம் பேசப்படும் மொழிகளுள் இது ஏழாவதாகும்.
# மத்திய பிகோல் மொழி

## உசாத்துணைகள்

- Lobel, Jason William, Wilmer Joseph S Tria, and Jose Maria Z Carpio. 2000. *An satuyang tataramon / A study of the Bikol language*. Naga City, Philippines: Lobel & Tria Partnership, Co.: Holy Rosary Minor Seminary.
# மத்திய பிகோல் மொழி

## வெளி இணைப்புக்க்கள்

- Translate Bikol
# அக்லன் மொழி

**அக்லன் மொழி** என்பது பிலிப்பைன்சின் அக்லன் மாகாணத்தில் பேசப்படும் மொழி ஆகும். இது ஒரு ஆஸ்ட்ரோனேஷியன் மொழிக்குடும்ப மொழியாகும். மலயனொன் கிளை மொழிகள் 93% இம்மொழியை ஒத்தவை. 2000 ஆம் ஆண்டின் மக்கள்தொகைக் கணக்கெடுப்புக்கு அமைவாக 460,000 பேர் இம்மொழியினைப் பேசுகின்றனர். அக்லன் மக்களே இம்மொழியைப் பேசுகின்றனர்.
# அக்லன் மொழி

## கற்றல் மூலங்கள்

- "Five-language Dictionary (Panay Island)" , 2003 Roman dela Cruz Kalibo, Aklan
- "A study of the Aklanon dialect" / Authors: Beato A. de la Cruz, R. David Paul Zorc, Vicente Salas Reyes, & Nicolas L. Prado; Public Domain 1968-1969; Kalibo, Aklan
- "Vol.I Grammar" *Smithsonian Institution Libraries call# 39088000201871* (Full text on ERIC)
- 'Vol.II A Dictionary (of root words and derivations) Aklanon to English" *Smithsonian Institution Libraries call# 39088000201889* (Full text on ERIC)
- "The functions of ‘hay’ in Aklanon narrative discourse". 1990. Brainard, Sherri and Poul Jensen.
- "A preliminary study of demonstratives in Aklanon narratives". 1992. Jensen, Kristine and Rodolfo R. Barlaan.
# மெகபூபா முப்தி

**மெகபூபா முப்தி** (Mehbooba Mufti) (பிறப்பு: 22 மே 1959 ) இந்தியாவின், ஜம்மு காஷ்மீர் மாநிலத்தின் பத்தாவது மற்றும் கடைசி முதலமைச்சராக 4 ஏப்ரல் 2016 அன்று பதவி ஏற்றவர். இவர் அனந்தநாக்கின் அக்ரான் நவ்போரா கிராமத்தில் 1959ம் ஆண்டில் பிறந்தவர். தற்போது ஜம்மு காஷ்மீர் மக்களின் சனநாயக கட்சியின் தலைவரும், காஷ்மீர் மாநில ஒரே பெண் முதல்வரும் ஆவார். முன்னாள் இந்திய நடுவண் அரசின் உள்துறை அமைச்சரும், ஜம்மு காஷ்மீர் மாநில முன்னாள் முதல்வருமான இவரது தந்தை முப்தி முகமது சையத், பாரதிய ஜனதா கட்சியுடன் கூட்டணி அமைத்து மீண்டும் 1 மார்ச்சு 2016 அன்று ஜம்மு காஷ்மீர் மாநில முதல்வராகப் பதவி ஏற்றார்.  
இவரது சகோதரி ருபையா என்பவர் 1989ம் ஆண்டில் தீவிரவாதிகளால் கடத்தப்பட்டு பின் விடுவிக்கப்பட்டார். மெகபூபா 14வது மக்களவையில் (2004-2009) அனந்தநாக் நாடளுமன்ற தொகுதியிலிருந்து தேர்ந்தெடுக்கப்பட்டவர். மீண்டும் 2014ம் ஆண்டில் அதே தொகுதியில் நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.  
இவருக்கு இல்டிஜா மற்றும் இர்டிகா என்ற இரு பெண் குழந்தைகள் பிறந்த பின் தன் கணவரை திருமணமுறிவு செய்துவிட்டு தனியாக அரசியல் வாழ்க்கை நடத்தி வருகிறார்.  
1996ஆம் ஆண்டு சட்டமன்ற தேர்தலில் இந்திய தேசிய காங்கிரஸ் கட்சி சார்பில் பிஜ்பெகரா சட்டமன்ற தொகுதியிலிருந்து ஜம்மு காஷ்மீர் சட்டமன்றத்திற்குத் தேர்ந்தெடுக்கப்பட்டார்.  
1999ஆம் ஆண்டில் முப்தி முகமது சையத் இந்திய தேசிய காங்கிரஸ் கட்சியிலிருந்து விலகி, ஜம்மு காஷ்மீர் மக்களின் சனநாயக கட்சியை அமைக்கும் போது, மெகபூபா முப்தி அக்கட்சியின் துணைத் தலைவரானார்.
# டெக்லா லோரோப்

**டெக்லா லோரோப்** (Tegla Loroupe பிறப்பு 9 மே 1973 குத்தோம்வோன்னி, கென்யா) என்பவர் ஒரு ஓட்டப்பந்தய வீராங்கனை, அமைதி,பெண்விடுதலை, பெண்கல்வி ஆகியவற்றுக்குப் போராடுபவர்.  
டெக்லா லோரோப் 20,25,30 கிலோ மீட்டர் மாரத்தான் ஓட்டப்பந்தயங்களில் சாதனை படைத்தவர். இவர் உலக மகளிர் அரை மாரத்தான் ( World Half-Marathon champion) போட்டிகளில் மூன்று முறை வென்றுள்ளார். நியூயார் நகர மாரத்தன் போட்டியில் வென்ற முதல் ஆப்பிரிக்கப் பெண் என்னும் பெருமைக்கு உரியவர்.
# டெக்லா லோரோப்

## வாழ்க்கை

டெக்லாவின் அப்பாவுக்கு நான்கு மனைவிகள். 24 குழந்தைகள். ஆடு, மாடு மேய்ப்பது, தண்ணீர் எடுத்து வருவது, உடன் பிறந்தவர்களைக் கவனித்துக்கொள்வதுதான் ஆறு வயது வரை டெக்லாவின் வேலையாக இருந்தது. தன் சகோதரர்கள் பள்ளிக்குச் செல்லும்போது, தான் ஏன் பள்ளிக்குச் செல்லக் கூடாது கேட்ட டெக்லா பள்ளிக்குச் செல்ல விரும்பினார்.  
பெண்ணடிமைத்தனத்தில் ஊறிய அவரது தந்தையும், உறவினர்களும் பெண்கள் படிக்கக் கூடாது என்றார்கள். ஒருவழியாகப் படிக்க சம்மதம் கிடைத்தது. 5 கிலோ மீட்டர் தூரத்தில் இருந்த பள்ளிக்கு அதிகாலை ஒரே ஓட்டமாக ஓடிவிடுவார். தன்னோடு இன்னும் மூன்று பெண்களையும் பள்ளிக்கு அழைத்துச் சென்றார் டெக்லா.
# டெக்லா லோரோப்

## ஓட்டம்

டெக்லா பள்ளிக்குச் செல்லவும் வரவும் தினமும் 10 கிலோமீட்டர் தூரத்தை ஓடிக் கடந்ததால், சிறந்த ஓட்டப் பந்தய வீராங்கனையாக உருவானார். பள்ளியிலும் தன்னைவிடப் பெரிய மாணவர்களை எல்லாம் வெற்றிக் கொண்டார். பள்ளியில் டெக்லாவின் திறமையைக் கண்டு, கென்ய அதெலெடிக்ஸ் ஃபெடரேஷனில் சேர்த்துப் பயிற்சியளிக்க விரும்பினர். ஆனால் மெல்லிய உடலும் சிறிய உருவமும் கொண்ட டெக்லா மீது அவர்களுக்கு நம்பிக்கை இருக்கவில்லை.  
1988-ம் ஆண்டு க்ராஸ் கன்ட்ரி ஓட்டப் பந்தயத்தில் வெற்றுக் கால்களுடன் ஓடி, வெற்றி பெற்றார். தொடர்ந்து பல போட்டிகளில் பரிசு பெற்றார். அதற்குப் பிறகு அத்லெடிக் ஃபெடரேஷன் அவருக்குப் பயிற்சியளிக்க முன்வந்தது. 1989-ம் ஆண்டு முதல் முறையாகத் தன் கால்களில் காலணிகளை (ஷு) அணிந்தார் டெக்லா.